የግንቦት 20 የድል በአል ዜጎች ሃገር እንዲገነቡ ያስቻለ ታላቅ የድል ቀን ነው -ፕሬዚዳንት ሙላቱ ተሾመ
የግንቦት 20 የድል በአል ዜጎች በመፈቃቀድ ላይ የተመሰረተ አንድነትን ለመመስረትና ሃገር እንዲገነቡ ያስቻለ ታላቅ የድል ቀን መሆኑን የኢፌደሪ ፕረዝዳንት ዶክተር ሙላቱ ተሾመ አስገነዘቡ ።ፕረዚዳንቱ በዓሉን አስመልክተው ባስተላፉት መልዕክት የግንቦት 20 የድል በአል ዜጎች ማንነታቸውን እእንዲያከብሩ ከማድረጉም በሻገር  በመፈቃቀድ ላይ የተመሰረተ አንድነትን በመመስረት በጋራ ሀገራቸውን  እንዲገነቡ ያስቻለ መሆኑን  አስገንዝበዋል ።በኢትዮጵያ መዋቅራዊ የኢኮኖሚ ሽግግሩን ማፋጠንና የዜጎችን ተጠቃሚነት ማሳደግ ወቅቱ የሚጠይቀው ኃላፊነት መሆኑን አስረድተዋል ።መዋቅራዊ ለውጥን ለማምጣት ደግሞ እየተከናወኑ ያሉ በርካታ ተግባራት ለውጦችን እየተመዘገቡ መሆናቸውን ጠቁመዋል ፡፡የግንቦት 20 ድል ውጤት የሆኑት ምጣኔ ሃብታዊና ማህበራዊ ፖሊሲዎች አንድ የኢኮኖሚ ማህብረሰብን የመገንባት አስፈላጊ መሆኑን ጠቅሰዋል  ።ፕረዝዳንት ሙላቱ በሀገሪቱ የስራ እድልን ለመፍጠር እየተከናወኑ ባሉ ተግራት የሚቀሩ ስራዎች ቀጣይ ትኩረት የሚሹ መሆኑን አስታውቀዋል ።አሁንም ድረስ ያልተቀረፈውን የወጣቱን የስራ አጥነት ችግር መቅረፍም ከፍተኛ ሃላፊነት መሆኑን በመግለጽ ። የህዝቡን በሰላም ወጥቶ የመግባት ዋስትና የሚያሳጡ አዝማሚያዎች በሃገሪቱ ለታየው የልማት እንቅስቃሴ አደጋን የሚጋርጡ መሆናቸውን ነው ያመለከቱት ፡፡ፕሬዝዳንት ዶክተር ሙላቱ ተሾመ 26ተኛው የግንቦት 20 የድል በዓል አስመልክቶም የእንኳን አደረሳችሁ ካሉ በኋላ የሰላምና መረጋጋትን አስፈላጊነት ጠንቅቆ የሚያወቀው ህዝብ ለደህንነቱ ዘብ መቆም እንዳለበት መልዕክታቸውን አስተላልፈዋል ። 